3. การประกอบธุรกิจของแต่ละผลิตภัณฑ์

ลักษณะผลิตภัณฑ์หรือบริการ

บริษัทฯ ประกอบธุรกิจผลิตและจัดจำหน่ายหนังสำหรับเบาะรถยนต์
โดยใช้หนังโคหรือกระบือในการผลิตหนังผืนสำเร็จรูปโดยผ่านกรรมวิธีฟอกย้อม
และนำมาตัดและ/หรือเย็บเป็นผลิตภัณฑ์ ซึ่งผลิตภัณฑ์และบริการของบริษัทฯ มี 5 กลุ่ม ได้แก่ (1)
หนังผืนสำเร็จรูป (Whole hide) (2) หนังผืนและชิ้นส่วนหนังที่ตัดแล้ว (Cut Part)
สำหรับผลิตเบาะที่นั่งรถยนต์และอุปกรณ์ตกแต่งภายในรถยนต์ที่ใช้หนัง ได้แก่ พวงมาลัย กระปุกเกียร์
เป็นต้น (3) หนังผืนที่ตัดและเย็บขึ้นรูป (Trim cover) สำหรับเบาะที่นั่งรถยนต์ (4)
หนังผืนที่ตัดและร้อยเป็นพวงมาลัยและกระปุกเกียร์ และ (5)
บริการรับหุ้มเบาะรถยนต์และผลิตภัณฑ์อื่นๆ ทั้งนี้ ผลิตภัณฑ์ของบริษัทฯ
ได้รับการรับรองมาตรฐานสากล ISO/TS 16949:2002 สำหรับผลิตภัณฑ์และระบบงานทั้งหมด
จากสถาบัน TUV Rheinland Group ประเทศเยอรมนี
ซึ่งเป็นมาตรฐานของผลิตภัณฑ์ที่เกี่ยวข้องกับอุตสาหกรรมยานยนต์
โดยการผลิตเป็นการรับจ้างผลิตตามคำสั่ง (Made to order) จากลูกค้าทั้งในและต่างประเทศ
ลูกค้าสามารถสั่งผลิตผลิตภัณฑ์ที่มีรูปแบบและคุณสมบัติเฉพาะ เช่น
หนังสัตว์ฟอกที่สามารถทำความสะอาดได้ง่าย (Cleaning Leather)
หนังสัตว์ฟอกไร้สารโครเมียม (Chrome-free Leather) เป็นต้น ซึ่งบริษัทฯ
สามารถรับงานผลิตผลิตภัณฑ์ได้ทุกรูปแบบและทุกความต้องการ
โดยเป็นการร่วมพัฒนากับลูกค้าโดยอ้อมของบริษัทฯ คือ บริษัทผู้ผลิตรถยนต์ (Car Maker)
เนื่องจากบริษัทฯ มีทีมงานผู้เชี่ยวชาญและเครื่องจักรอันทันสมัย ที่มีกำลังการผลิตสูงสุดถึง 24
ล้านตารางฟุตต่อปีหรือประมาณ 720,000 ผืนต่อปี ซึ่งปี 2550 บริษัทฯ
มีปริมาณการผลิตจริงประมาณ 19 ล้านตารางฟุต ซึ่งคิดเป็นอัตราการใช้กำลังการผลิตร้อยละ 79
อย่างไรก็ตาม บริษัทฯ มีแผนในการขยายกำลังการผลิตเพื่อรองรับคำสั่งซื้อในอนาคต
(ดูรายละเอียดเพิ่มเติมในหัวข้อโครงการในอนาคต) นอกจากนี้ บริษัทฯ
ได้ยึดถือการบริการส่งมอบผลิตภัณฑ์ตรงตามเวลาซึ่งเป็นหนึ่งในปัจจัยที่สำคัญของธุรกิจ

ลูกค้าหลักของบริษัทฯ คือ ผู้ผลิตเบาะหนังและชิ้นส่วนหนังสำหรับรถยนต์โดยตรง (First Tier
Original Equipment Manufacturers หรือ 1^(st) Tier OEM)
ให้กับบริษัทผู้ผลิตรถยนต์ชั้นนำ อาทิ โตโยต้า ฮอนด้า นิสสัน ฟอร์ด มิตซูบิชิ อีซูซุ มาสด้า ซูบารุ
เป็นต้น อย่างไรก็ตาม การที่บริษัทฯ จะสามารถได้รับคำสั่งซื้อจากลูกค้าได้นั้น บริษัทฯ
จะต้องได้รับการคัดเลือกจากผู้ผลิตรถยนต์ดังกล่าว
ให้เป็นผู้ผลิตเบาะหนังและชิ้นส่วนหนังสำหรับรถยนต์โดยอ้อม (Second Tier Original
Equipment Manufacturers หรือ 2^(nd) Tier OEM) ของผู้ผลิตรถยนต์
ซึ่งจะต้องผ่านขั้นตอนการวิจัยและพัฒนาผลิตภัณฑ์ร่วมกับผู้ผลิตรถยนต์ก่อนการผลิตรถยนต์รุ่นนั้นๆ
ออกจำหน่ายในแต่ละประเทศ เพื่อให้ผู้ผลิตรถยนต์เชื่อมั่นต่อคุณภาพผลิตภัณฑ์ของบริษัทฯ นอกจากนั้น
บริษัทฯ จะต้องสามารถแสดงให้ผู้ผลิตรถยนต์ดังกล่าวเชื่อมั่นถึงความพร้อมด้านกำลังการผลิต
มาตรฐานของผลิตภัณฑ์ และการส่งมอบผลิตภัณฑ์ได้ตรงเวลาตามความต้องการของลูกค้า
เนื่องจากลักษณะธุรกิจเป็นการวางแผนการผลิตล่วงหน้าที่ต้องการการส่งมอบผลิตภัณฑ์ที่ตรงต่อเวลาให้แก่ผู้ผลิตเบาะหนังและชิ้นส่วนหนังสำหรับรถยนต์โดยตรง
เพื่อที่จะนำผลิตภัณฑ์ของบริษัทฯ เข้าสู่สายการผลิตรถยนต์ต่อไป โดยหากบริษัทฯ
ได้รับการคัดเลือกให้เป็นผู้ผลิตเบาะหนังและชิ้นส่วนหนังสำหรับรถยนต์โดยอ้อมของผู้ผลิตรถยนต์สำหรับรถยนต์รุ่นใดๆ
แล้วนั้น
บริษัทฯจะสามารถนำผลิตภัณฑ์ไปเสนอให้กับลูกค้าที่เป็นผู้ผลิตเบาะหนังและชิ้นส่วนหนังสำหรับรถยนต์รุ่นนั้นๆ
ได้โดยตรงทั่วโลก โดยไม่จำกัดอยู่เฉพาะในประเทศไทยเท่านั้น
ภายในระยะเวลาตามอายุการผลิตของรุ่นรถยนต์ (Model Life) ซึ่งโดยทั่วไป
รถยนต์แต่ละรุ่นจะมีอายุในการผลิตเฉลี่ยประมาณ 4 - 8 ปี ทั้งนี้ การนำเสนอผลิตภัณฑ์ของบริษัทฯ
ให้แก่ลูกค้าทั้งในและต่างประเทศนั้น บริษัทฯ ต้องผ่านขั้นตอนการเสนอราคาแข่งขันกับผู้ผลิตรายอื่นๆ
ซึ่งเป็นการปฏิบัติโดยทั่วไปในธุรกิจ

(ดูขั้นตอนการนำเสนอผลิตภัณฑ์ต่อบริษัทผู้ผลิตรถยนต์
และการติดต่อกับผู้ผลิตเบาะหนังและชิ้นส่วนหนังสำหรับรถยนต์โดยอ้อม หัวข้อ 3.2.1.3
อุตสาหกรรมเบาะหนังสำหรับรถยนต์

ทั้งนี้ ตั้งแต่ปี 2543 เป็นต้นมา บริษัทฯ
ได้รับความไว้วางใจให้ผลิตหนังสำหรับเบาะที่นั่งรถยนต์และอุปกรณ์ตกแต่งภายในรถยนต์ที่ใช้หนัง
ได้แก่ พวงมาลัย กระปุกเกียร์ เป็นต้น สำหรับรถยนต์กว่า 30 รุ่น ทั้งในและต่างประเทศ
ดังต่อไปนี้

ตัวอย่างรถยนต์ในประเทศที่ใช้ผลิตภัณฑ์ของบริษัทฯ

+----------------+----------------+----------------+-----------------+
|                | ปี 2548         | ปี 2549         | ปี 2550          |
+----------------+----------------+----------------+-----------------+
| โตโยต้า         |                |                |                 |
+----------------+----------------+----------------+-----------------+
| - เบาะหนัง      | - เวนจูรี่        | - วีโก้          | - นิว โคโรลา     |
|                |                |                |                 |
|                | - ยาลิส         | - คัมรี่^(/1)     | - คัมรี่           |
|                |                |                |                 |
|                |                | - โคโรลา^(/2)  | - ฟอร์จูนเนอร์     |
|                |                |                |                 |
|                |                |                | - ยาลิส          |
+----------------+----------------+----------------+-----------------+
| - หนังหุ้มพวงมาลัย |                |                |                 |
+----------------+----------------+----------------+-----------------+
| -              | - ยาลิส         |                |                 |
| หนังหุ้มกระปุกเกียร์ |                |                |                 |
+----------------+----------------+----------------+-----------------+
| นิสสัน           |                |                |                 |
+----------------+----------------+----------------+-----------------+
| - เบาะหนัง      |                | - ทิด้า          |                 |
+----------------+----------------+----------------+-----------------+
| ฮอนด้า          |                |                |                 |
+----------------+----------------+----------------+-----------------+
| - เบาะหนัง      |                | - นิว ซีอาร์วี     | - นิว แอคคอร์ด    |
+----------------+----------------+----------------+-----------------+
| มิตซูบิชิ          |                |                |                 |
+----------------+----------------+----------------+-----------------+
| - เบาะหนัง      | - ซีเดีย         | - แลนเซอร์      | - สแปซ วากอน    |
+----------------+----------------+----------------+-----------------+
| ฮุนได           |                |                |                 |
+----------------+----------------+----------------+-----------------+
| - เบาะหนัง      |                |                | - โซนาต้า        |
+----------------+----------------+----------------+-----------------+

หมายเหตุ เป็นข้อมูลปีที่บริษัทฯ เริ่มรับคำสั่งซื้อจากลูกค้า
โดยการผลิตจะเป็นไปตามอายุการผลิตของรุ่นรถยนต์ (Model Life)
ซึ่งมีระยะเวลาเฉลี่ยประมาณ 4-8 ปี และผลิตภัณฑ์ของบริษัทฯ จะใช้เฉพาะบางรุ่นในแต่ละ Model

ตัวอย่างรถยนต์ในต่างประเทศที่ใช้ผลิตภัณฑ์ของบริษัทฯ

+----------------+----------------+----------------+-----------------+
|                | ปี 2548         | ปี 2549         | ปี 2550          |
+================+================+================+=================+
| ฟอร์ด           |                |                |                 |
+----------------+----------------+----------------+-----------------+
| - เบาะหนัง      | - โฟกัส         |                |                 |
+----------------+----------------+----------------+-----------------+
| มิตซูบิชิ          |                |                |                 |
+----------------+----------------+----------------+-----------------+
| - เบาะหนัง      |                | - เอคสิพส์       |                 |
|                |                |                |                 |
|                |                | - เอคสิพส์       |                 |
|                |                | สไปเดอร์        |                 |
|                |                |                |                 |
|                |                | - กาแลนท์       |                 |
|                |                |                |                 |
|                |                | - เอนเดเวอร์    |                 |
+----------------+----------------+----------------+-----------------+
| นิสสัน           |                |                |                 |
+----------------+----------------+----------------+-----------------+
| - เบาะหนัง      |                |                | - ลิวินา          |
+----------------+----------------+----------------+-----------------+

หมายเหตุ เป็นข้อมูลปีที่บริษัทฯ เริ่มรับคำสั่งซื้อจากลูกค้า
โดยการผลิตจะเป็นไปตามอายุการผลิตของรุ่นรถยนต์ (Model Life)
ซึ่งมีระยะเวลาเฉลี่ยประมาณ 4-8 ปี และผลิตภัณฑ์ของบริษัทฯ จะใช้เฉพาะบางรุ่นในแต่ละ Model

3.2 การตลาดและภาวะการแข่งขัน

1.  นโยบายและลักษณะการตลาดของผลิตภัณฑ์หรือบริการที่สำคัญ

    1.  กลยุทธ์การแข่งขัน

1.  กลยุทธ์ด้านผลิตภัณฑ์

ผลิตภัณฑ์มีคุณภาพและมาตรฐานสูงได้รับการรับรองมาตรฐานสากล ISO/TS 16949:2002 จาก
TUV ซึ่งเป็นที่ยอมรับในอุตสาหกรรมยานยนต์
และสามารถผลิตผลิตภัณฑ์ตามคำสั่งของลูกค้าได้ในทุกความต้องการ (made-to-order)
โดยเป็นการร่วมพัฒนากับลูกค้าโดยอ้อมของบริษัทฯ คือ บริษัทผู้ผลิตรถยนต์ (Car Maker)
โดยบริษัทฯ มีทีมงานวิศวกรผู้เชี่ยวชาญและเครื่องจักรอันทันสมัย หลังจากที่โรงงานแห่งที่ 6
แล้วเสร็จในประมาณไตรมาสที่ 1 ปี 2550 ทำให้บริษัทมีกำลังการผลิตสำหรับผลิตภัณฑ์สูงสุดถึง 24
ล้านตารางฟุตต่อปี
นอกจากนี้ทางบริษัทยังได้มีการพัฒนาสินค้าใหม่อย่างสม่ำเสมอเพื่อตอบสนองความต้องการของลูกค้าได้มากยิ่ง

2.  กลยุทธ์ด้านการบริการ

การมีผลิตภัณฑ์ที่ครบทุกความต้องการของลูกค้า และการส่งมอบผลิตภัณฑ์อย่างตรงต่อเวลาตามกำหนด
เป็นปัจจัยที่สำคัญในการดำเนินธุรกิจ
การให้บริการและส่งมอบผลิตภัณฑ์ได้ตรงตามสัญญาที่ตกลงกับลูกค้าไว้จะทำให้ลูกค้าพึงพอใจอย่างสูงสุด
โดยถือเป็นจุดแข็งที่สำคัญในการแข่งขัน อีกทั้งเป็นการสร้างพจน์ ความน่าเชื่อถือ
และความสัมพันธ์ที่ดีกับลูกค้า ทำให้ได้รับความไว้วางใจจากลูกค้าอย่างต่อเนื่อง ทั้งนี้ การที่บริษัทฯ
สามารถให้บริการที่ดีเลิศ ตรงต่อเวลา แก่ลูกค้าได้นั้น เนื่องจากบริษัทฯ
มีโรงงานเป็นของตนเองและมีกำลังการผลิตสูง
สามารถวางแผนการผลิตให้ทันกับกำหนดการส่งผลิตภัณฑ์ให้ลูกค้าได้

3.  กลยุทธ์ด้านราคา

การปรับปรุงและพัฒนาสินค้าและกระบวนการผลิตอย่างต่อเนื่องเป็นปัจจัยสำคัญต่อการควบคุมราคาสินค้าให้คงความสามารถในการแข่งขันและรักษาระดับกำไรให้อยู่ในระดับที่เหมาะสมได้
โดยทางบริษัทมีการจัดตั้งทีมงานในการศึกษาและดูแลงานดังกล่าว

4.  กลยุทธ์ด้านการตลาด

มุ่งเน้นพัฒนาระบบแบบแผนและกิจกรรมกลยุทธ์กลุ่มเป้าหมายทางการตลาดและดำเนินการอย่างต่อเนื่องเพื่อให้ได้มาซึ่งผลลัพธ์ที่ดีที่สุด
รวมถึงการพัฒนาผลิตภัณฑ์ใหม่ที่คำนึงถึงปัจจัยจากสภาวะอุตสาหกรรมและความต้องการในอนาคต

5.  กลยุทธ์ด้านการเสริมสร้างและรักษาสัมพันธภาพกับลูกค้า

ให้ความสำคัญในการสร้างและรักษาสัมพันธภาพกับลูกค้า ด้วยการตอบกลับที่รวดเร็ว
มีประสิทธิภาพและตรงจุด รวมทั้งมีการติดตามผลจากลูกค้าอย่างสมบูรณ์แบบและอย่างมีประสิทธิภาพ
เพื่อทำให้ลูกค้าเกิดความมั่นใจในระบบบริหารงานของบริษัทฯ
และเพื่อสร้างความพึงพอใจอย่างสูงสุดต่อลูกค้า

6.  กลยุทธ์ด้านการพัฒนาบุคลากรและเทคโนโลยี

บริษัทฯ ยึดถือนโยบายพัฒนาบุคลากรควบคู่ไปกับเทคโนโลยี
ด้วยการสร้างสรรความสามารถของบุคลากรผ่านการฝึกอบรมและการเรียนรู้พร้อมไปกับการทำงาน
(On the Job Training)
โดยยึดถือระดับเทคโนโลยีผู้ผลิตระดับโลกเป็นเป้ามาตรฐานในการเรียนรู้และพัฒนาเทคโนโลยี
โดยเน้นการทบทวนกระบวนการผลิตที่มีคุณภาพและประสิทธิภาพให้มากขึ้น
และการพัฒนาแนวทางเพื่อรักษาและสร้างเสริมเทคโนโลยีของบริษัทฯ เอง

1.  ลักษณะลูกค้าและกลุ่มลูกค้าเป้าหมาย

ลักษณะลูกค้า

a.  ลูกค้าในประเทศ

  ผู้ผลิตเบาะหนังและชิ้นส่วนหนังสำหรับรถยนต์โดยตรง (1^(st) Tier OEM)
  ให้กับผู้ผลิตรถยนต์ซึ่งเป็นกลุ่มลูกค้าหลักของบริษัทฯ ซึ่งลูกค้าได้นำผลิตภัณฑ์ของบริษัทฯ
  ใช้สำหรับการผลิตในประเทศ รวมทั้งนำส่งออกไปยังต่างประเทศ ได้แก่ อินโดนีเซีย
  ออสเตรเลีย อินเดีย เวียดนาม เป็นต้น อย่างไรก็ตามการที่ บริษัทฯ
  สามารถจะได้รับคำสั่งซื้อจากลูกค้าได้นั้น บริษัทฯ
  จะต้องได้รับการคัดเลือกจากผู้ผลิตรถยนต์ดังกล่าวให้เป็นผู้ผลิตเบาะหนังและชิ้นส่วนหนังสำหรับรถยนต์โดยอ้อมของผู้ผลิตรถยนต์
  ด้วยการร่วมพัฒนาผลิตภัณฑ์กับผู้ผลิตรถยนต์ ดังนั้น จึงถือว่า บริษัทฯ มีลูกค้าโดยตรง คือ
  ผู้ผลิตเบาะหนังและชิ้นส่วนหนังสำหรับรถยนต์ และมีลูกค้าโดยอ้อม คือ ผู้ผลิตรถยนต์ชั้นนำ ได้แก่
  โตโยต้า ฮอนด้า นิสสัน ฟอร์ด มิตซูบิชิ อีซูซุ มาสด้า ซูบารุ โดยปี 2550
  สัดส่วนการจำหน่ายให้กับลูกค้าในประเทศเท่ากับ ร้อยละ 74

b.  ลูกค้าต่างประเทศ

ผลิตภัณฑ์ที่ทางบริษัทฯ ส่งออกไปยังต่างประเทศนั้น
จะจำหน่ายให้กับผู้ผลิตเบาะหนังและชิ้นส่วนหนังสำหรับรถยนต์โดยตรง (1^(st) Tier OEM)
เพียงระดับเดียว ปัจจุบัน ประเทศที่บริษัทฯ ส่งผลิตภัณฑ์ไปจำหน่ายมีหลายประเทศ ได้แก่ ฟิลิปปินส์
อินโดนีเซีย มาเลเซีย เวียดนาม อินเดีย ออสเตรเลีย และ สหรัฐอเมริกา เป็นต้น

มูลค่าและสัดส่วนของการจำหน่ายในประเทศต่อการจำหน่ายต่างประเทศ

(หน่วย: ล้านบาท)

  -------------------- -------- -------- -------- -------- -------- --------
                       ปี 2548            ปี 2549            ปี 2550   

                       มูลค่า     ร้อยละ    มูลค่า     ร้อยละ    มูลค่า     ร้อยละ

  การจำหน่ายในประเทศ    863      87%      813      87%      1,132    74%

  การจำหน่ายต่างประเทศ   125      13%      124      13%      390      26%
  ^(/1)                                                             

  รวม                  988      100      937      100      1,522    100
  -------------------- -------- -------- -------- -------- -------- --------

หมายเหตุ ^(/1) เป็นมูลค่ารวมการส่งออกแบบ Indirect Export (ขายผ่าน Trading
Company) และหักการรับคืนแล้ว

กลุ่มลูกค้าเป้าหมาย

บริษัทฯ มีนโยบายที่จะขยายธุรกิจโดยการส่งผลิตภัณฑ์ไปยังต่างประเทศทั่วโลก ซึ่งบริษัทฯ
จะต้องนำเสนอผลิตภัณฑ์และราคาให้แก่ลูกค้า ซึ่งบริษัทฯ
จะต้องพัฒนาและปรับปรุงผลิตภัณฑ์ทั้งคุณภาพและรูปแบบให้เป็นไปตามข้อกำหนดของลูกค้า
โดยลูกค้ากลุ่มเป้าหมายของบริษัทฯ คือ
ผู้ผลิตเบาะหนังและชิ้นส่วนหนังสำหรับรถยนต์โดยตรงของผู้ผลิตรถยนต์ (Original Equipment
Manufactory) เนื่องจากยังมีช่องว่างที่จะขยายตลาดออกไปได้อีกมาก
เนื่องจากความนิยมในเบาะรถยนต์ที่ใช้วัสดุที่เป็นหนังสัตว์แท้ ได้รับความนิยมเพิ่มมากขึ้น และบริษัทฯ
มีความพร้อมทั้งทางด้านมาตรฐานคุณภาพของผลิตภัณฑ์ และกำลังการผลิต รวมทั้งบริษัทฯ
ได้รับการสนับสนุนในด้านการทำการตลาดโดยผู้ถือหุ้นเชิงกลยุทธ์ของบริษัทฯ คือ กลุ่ม Sumitomo
ในขณะเดียวกันก็ยังคงรักษาลูกค้าเดิมทั้งภายในประเทศ และต่างประเทศ ทั้งนี้
ลูกค้าในต่างประเทศของบริษัทฯ นั้น เป็นลูกค้าโดยตรงที่บริษัทฯ ส่งผลิตภัณฑ์ไปจำหน่าย
ไม่รวมการที่ผู้ผลิตเบาะหนังและชิ้นส่วนหนังสำหรับรถยนต์โดยตรงของผู้ผลิตรถยนต์
และบริษัทผู้ผลิตรถยนต์ นำผลิตภัณฑ์ของบริษัทฯ ไปส่งออกยังต่างประเทศ

1.  นโยบายราคา

การตั้งราคานั้น บริษัทฯ จะตั้งราคาจากต้นทุนและบวกส่วนเพิ่ม (Cost Plus Margin)
ซึ่งจะคำนึงถึงปริมาณการสั่งซื้อ และการแข่งขันของอุตสาหกรรม
รวมทั้งราคากลางที่กำหนดโดยบริษัทผู้ผลิตรถยนต์ โดยบริษัทฯ จะเสนอราคาให้แก่บริษัทผู้ผลิตรถยนต์
(ซึ่งบริษัทฯ อาจจะเสนอราคาสูงหรือต่ำกว่าราคากลางที่กำหนดโดยของบริษัทผู้ผลิตรถยนต์ก็ได้)
เพื่อแข่งขันกับผู้ผลิตรายอื่น ซึ่งในประเทศไทยมีจำนวนประมาณ 2 - 3 ราย (รวมบริษัทฯ) ทั้งนี้
การที่ผู้ผลิตเบาะหนังและชิ้นส่วนหนังสำหรับรถยนต์โดยอ้อมจะสามารถเข้าร่วมเสนอราคาให้แก่บริษัทผู้ผลิตรถยนต์ได้นั้น
บริษัทผู้ผลิตรถยนต์จะต้องเข้ามาตรวจสอบระบบ ขั้นตอนการทำงาน
และคุณภาพผลิตภัณฑ์และบริการของผู้ผลิตเบาะหนังและชิ้นส่วนหนังสำหรับรถยนต์โดยอ้อมเพื่อให้ผ่านเกณฑ์ก่อน
อย่างไรก็ตาม เมื่อบริษัทฯ ได้รับเลือกให้เป็นผู้ผลิตเบาะหนังและชิ้นส่วนหนังสำหรับรถยนต์โดยอ้อม
ของบริษัทผู้ผลิตรถยนต์แล้ว ผู้ที่สั่งซื้อสินค้าจากบริษัท คือ
ผู้ผลิตเบาะหนังและชิ้นส่วนหนังสำหรับรถยนต์โดยตรงของผู้ผลิตรถยนต์ (1^(st) Tier OEM)
มิใช่บริษัทผู้ผลิตรถยนต์

2.  การจำหน่ายและช่องทางการจำหน่าย

ลักษณะการจำหน่ายและช่องทางการจำหน่ายของบริษัทฯ

บริษัทฯ จำหน่ายผลิตภัณฑ์ให้แก่ลูกค้าที่เป็น ผู้ผลิตเบาะหนังและชิ้นส่วนหนังสำหรับรถยนต์โดยตรง
(1^(st) Tier OEM) ทั้งในและต่างประเทศโดยตรง โดยบริษัทฯ
มีฝ่ายการตลาดทำหน้าที่รับผิดชอบทำการตลาดทั้งในและต่างประเทศเอง อย่างไรก็ตาม
ในกรณีมีผู้แนะนำลูกค้าให้แก่บริษัทฯ เพื่อขยายตลาดไปสู่ลูกค้ารายใหม่ทั้งในและต่างประเทศ บริษัทฯ
จะมีการให้ผลตอบแทนในรูปค่านายหน้า (Commission) แก่ผู้แนะนำนั้นๆ

1.  สภาพการแข่งขันภายในอุตสาหกรรม

3.2.2.1 อุตสาหกรรมยานยนต์

อุตสาหกรรมยานยนต์
เป็นอุตสาหกรรมหลักที่มีความสําคัญเคียงคู่กับการพัฒนาเศรษฐกิจและนโยบายการพัฒนาอุตสาหกรรมของประเทศไทยมาตลอดเวลากว่า
30 ปีที่ผ่านมา จากศักยภาพของประเทศไทยไม่ว่าจะเป็น
ตลาดรถยนต์ในประเทศที่มีขนาดใหญ่ที่สุดเมื่อเทียบกับประเทศอื่นๆในภูมิภาคอาเซียน
นโยบายภาครัฐสนับสนุนอุตสาหกรรมยานยนต์มาอย่างต่อเนื่อง ความพร้อมของอุตสาหกรรมสนับสนุน
การเปิดเขตเสรีการค้าภายใต้เขตการค้าเสรีอาเซียนหรือ AFTA รวมถึงข้อตกลง FTA
ที่ไทยทํากับบางประเทศเช่น ออสเตรเลีย อินเดีย และญี่ปุ่น
จึงทําให้มีการลงทุนจากบริษัทผู้ผลิตรถยนต์ทั้งจาก ญี่ปุ่น ยุโรป อเมริกา รวมถึงอินเดีย
เข้ามาตั้งโรงงานในไทย
จนทําให้ปัจจุบันประเทศไทยเป็นฐานการผลิตรถยนต์ที่ใหญ่ที่สุดในภูมิภาคอาเซียน
อีกทั้งยังมีแนวโน้มการขยายการลงทุนโดยบริษัทผู้ผลิตรถยนต์จากต่างประเทศเพิ่มขึ้นอีกอย่างต่อเนื่อง
ซึ่งบริษัทเหล่านี้ได้ให้ความสําคัญกับการส่งออกโดยใช้ประเทศไทยเป็นฐานการผลิตเพื่อส่งไปจําหน่ายยังตลาดโลกหรือให้ประเทศไทยเป็นเมืองดีทรอย์แห่งเอเชีย
โดยสภาอุตสาหกรรมแห่งประเทศไทยคาดการณ์ว่า ในปี 2553 ยอดผลิตรถยนต์จะขึ้นไปถึงระดับ
2.0 ล้านคัน แบ่งเป็นเป้าการจําหน่ายภายในประเทศ 1.0 ล้านคัน และเป้าส่งออก 1.0
ล้านคันโดยจะมีมูลค่าการผลิตรวม 1.0 ล้านล้านบาท ซึ่งหากเป้าหมาย 2.0
ล้านคันดังกล่าวสามารถบรรลุได้ก็จะทําให้ไทยกลายเป็นผู้ผลิตรถยนต์รายใหญ่ติดอันดับ 1 ใน 10
ของโลก ส่วนยอดการผลิตรถยนต์รวมในปี 2550
สภาอุตสาหกรรมแห่งประเทศไทยคาดการณ์ว่ายอดผลิตรถยนต์จะสูงถึง 1.29 ล้านคัน
แบ่งเป็นเป้าการจําหน่ายภายในประเทศ 640,000 คัน และเป้าส่งออก 650,000 คัน
และคาดว่าอุตสาหกรรมยานยนต์ของไทยจะยังคงเติบโตอย่างต่อเนื่องเพื่อจะไปสู่เป้าหมายปริมาณการผลิตและส่งออกที่สูงขึ้นกว่าเดิมให้ได้ในปี
2553 นั้นอย่างไรก็ดีการดําเนินการในด้านอื่นๆ โดยเฉพาะอย่างยิ่งการสนับสนุนโครงการ Eco
Car ของภาครัฐอย่างเป็นรูปธรรม จะมีส่วนช่วยผลักดันให้ยอดการผลิตที่ตั้งไว้ในปี 2553
สามารถบรรลุได้

ประเด็นด้านคุณภาพและการจัดการนั้นยังคงท้าทายอุตสาหกรรมนี้อยู่ซึ่งบทบาทที่ชัดเจนของภาครัฐถือว่าเป็นปัจจัยที่สําคัญยิ่งต่อความสําเร็จของเป้าหมายดังกล่าวไม่ว่าจะเป็น
การพัฒนาอุตสาหกรรมสนับสนุนต่างๆ
โดยเฉพาะอย่างยิ่งอุตสาหกรรมต้นน้ำของอุตสาหกรรมยานยนต์อาทิ
อุตสาหกรรมเหล็กและวัตถุดิบอื่นๆ ซึ่งประเทศไทยยังขาดเทคโนโลยีและต้องพึ่งพาการนําเข้า
การพัฒนาอุตสาหกรรม/ธุรกิจยานยนต์ต่อเนื่อง
เช่นอุตสาหกรรม/ธุรกิจอะไหล่ทดแทนของผู้ประกอบการคนไทยและการบริการหลังการขาย
ซึ่งจะต้องมีการพัฒนายกระดับสู่มาตรฐานสากล การจัดตั้งศูนย์วิจัยและพัฒนายานยนต์
สนามทดสอบยานยนต์
และโดยเฉพาะอย่างยิ่งศูนย์ทดสอบชิ้นส่วนยานยนต์เพื่อยกระดับคุณภาพมาตรฐานอุตสาหกรรมชิ้นส่วนยานยนต์ของไทยไปสู่ระดับสากล

3.2.2.2 อุตสาหกรรมฟอกหนัง

อุตสาหกรรมฟอกหนัง เป็นอุตสาหกรรมที่ก่อให้เกิดมูลค่าเพิ่มกับหนังสัตว์
โดยนำหนังสัตว์ที่เป็นหนังดิบและหนังฟอกกึ่งสำเร็จรูปมาผ่านกระบวนการฟอก ย้อมสี และตกแต่ง
โดยใช้สารเคมี เพื่อให้ได้หนังฟอกสำเร็จรูป ซึ่งจะใช้เป็นวัตถุดิบในการผลิตเครื่องหนังต่างๆ เช่น
เฟอร์นิเจอร์หนัง และหนังเบาะรถยนต์ เป็นต้น โดยหนังสัตว์ที่นำมาฟอก มาจากสัตว์ 3
ประเภทใหญ่ คือ

1. หนังสัตว์ใหญ่ (Hides) เช่น หนังโค หนังกระบือ หนังช้าง หนังม้า ฯลฯ

2. หนังสัตว์เล็ก (Skins) เช่น หนังแกะ หนังสุกร หนังแพะ หนังกระต่าย ฯลฯ

3. หนังสัตว์เลื้อยคลาน (Reptile) เช่น หนังงู หนังจระเข้ ฯลฯ

  ประเภทของหนังสัตว์ สามารถแบ่งออกเป็น 5 ประเภทใหญ่ๆ ดังนี้

1.  หนังสด (Green Hides) หมายถึง หนังที่ชำแหละจากตัวสัตว์โดยกรรมวิธีธรรมดา
    หรือวิธีใช้เครื่องจักร และยังไม่ผ่านกรรมวิธีการเก็บรักษา

2.  หนังดิบ (Raw Hides) หมายถึง หนังสัตว์ที่ยังไม่ได้ผ่านกรรมวิธีฟอกหนัง
    แต่จะผ่านกรรมวิธีการเก็บรักษาในลักษณะต่างๆ คือ หมักเกลือ แช่น้ำเกลือ ตากแห้ง
    อาบน้ำยา และหมักเกลือตากแห้ง

3.  หนังฟอกกึ่งสำเร็จรูป (Wet Blue) เป็นหนังดิบที่ผ่านขบวนการฟอกหนังขั้นต้น
    หรือผ่านการฟอกโครมแล้ว แต่ยังไม่ผ่านขบวนการฟอกสี หรือการตกแต่งเป็นหนังฟอกสำเร็จรูป
    จัดเป็นหนังฟอกที่ยังฟอกไม่เสร็จสมบูรณ์ไม่สามารถนำไปผลิต เป็นเครื่องหนังต่างๆ ได้
    จะต้องนำไปฟอกต่อเพื่อผลิตเป็นหนังฟอกสำเร็จรูป

4.  หนังฟอกสำเร็จรูป (Leather) เป็นหนังฟอกกึ่งสำเร็จรูป หรือ Wet Blue
    ที่นำไปผ่านกระบวนการปรับปรุงผิวด้วยวิธีการต่างๆ ตามวัตถุประสงค์การใช้งาน เช่น
    การขัดผิวให้เรียบเพื่อให้หนังหนาสม่ำเสมอ การย้อมสีและใส่น้ำมันให้หนังนุ่ม
    นำไปตากแดดให้แห้งหรืออบในเตาอบเพื่อให้ได้หนังคุณภาพดีขึ้น
    หรือการขัดผิวและตกแต่งสีอัดลายตามความต้องการของตลาด
    ซึ่งหากเป็นหนังฟอกกึ่งสำเร็จรูปที่ผ่านขบวนการต่างๆจนถึงการอบให้แห้ง
    แต่ยังไม่ได้ขัดผิวและตกแต่งสีอัดลาย จะเรียกว่า Crust
    และหากผ่านขบวนการต่างๆจนเสร็จสิ้น สามารถนำไปผลิต
    เป็นผลิตภัณฑ์เครื่องหนังได้ทันทีจะเรียกว่า Leather

แหล่งที่ตั้ง โรงงานฟอกหนังส่วนใหญ่ตั้งอยู่ในเขตอุตสาหกรรมฟอกหนัง ถนนสุขุมวิท กม.30 และ
กม.34 จังหวัดสมุทรปราการ ซึ่งเป็นสถานที่ที่รัฐบาล จัดไว้ให้สำหรับอุตสาหกรรมฟอกหนัง
เนื่องจากขบวนการฟอกหนัง
จะมีน้ำเสียที่ก่อให้เกิดปัญหามลภาวะสูง(น้ำเสียจะถูกบำบัดโดยระบบบำบัดส่วนกลางของนิคมอุตสาหกรรมฟอกหนัง)
ซึ่งปัจจุบันพื้นที่ดังกล่าว มีผู้ประกอบการเข้าจับจองหมดแล้ว นอกจากนี้ทางกรมโรงงาน
กระทรวงอุตสาหกรรม ได้กำหนดให้โรงงานฟอกหนัง ดำเนินการติดตั้งระบบ บำบัดสารโครเมียม
ทั้งนี้การติดตั้งจะเป็นระบบกลุ่มของโรงงาน หรือโรงงานนั้นจะเป็นผู้ติดตั้งเองก็ได้ เพื่อแก้ไขปัญหา
การปล่อยสารโครเมียม ลงสู่ลำน้ำ คู คลอง หรือทะเล

3.2.2.3 อุตสาหกรรมเบาะหนังสำหรับรถยนต์

หนังสำหรับทำเบาะรถยนต์ได้รับความนิยมเพิ่มขึ้นจากในอดีตเนื่องจากคุณภาพที่คงทน
และทำความสะอาดง่ายถึงแม้ว่าการแข่งขันในธุรกิจเบาะหนังรถยนต์ยังไม่รุนแรงมากนัก
เนื่องจากเป็นสินค้าที่ต้องใช้ความชำนาญ ทั้งการฟอกหนัง การผลิต และการออกแบบ
และต้องใช้เวลานานก่อนที่ผู้ผลิตรถยนต์จะยอมรับในคุณภาพของบริษัทนั้นๆ
โดยต้องมีการตรวจสอบอย่างละเอียดในด้านคุณภาพและมาตรฐาน
แต่หากว่าบริษัทสามารถพัฒนาสินค้าให้เป็นที่ยอมรับ
และได้บรรจุชื่อในรายชื่อผู้จัดหาผลิตภัณฑ์ของค่ายรถยนต์นั้นๆ บริษัทฯ จะได้รับความไว้วางใจ
และไม่จำเป็นต้องผ่านขั้นตอนการตรวจคุณภาพ และบริการก่อนการเข้าประมูลราคาอีก

ขั้นตอนการประมูลในอุตสาหกรรมยานยนต์นั้น ช่วงก่อนปี 2547
ผู้ผลิตรถยนต์จะมอบหมายให้บริษัทผู้ผลิตชิ้นส่วนรถยนต์โดยตรง (Tier 1)
เป็นผู้จัดหาผลิตภัณฑ์รถยนต์โดยตรง แต่เนื่องจากการใช้เบาะหนังแทนเบาะผ้ามีปริมาณสูงขึ้น
โดยตั้งแต่ในปี 2548 เป็นต้นมา สัดส่วนของรถยนต์ที่มีเบาะหนังเป็นอุปกรณ์มาตรฐานคิดเป็นร้อยละ
10 ของยอดการผลิตรถยนต์ทั้งหมดในอดีต บริษัทรถยนต์นิยมติดตั้งเบาะหนัง เฉพาะในรถยนต์หรูหรา
และ มีราคาขายสูง (Top Model) เท่านั้น เนื่องจากราคาของวัสดุหนังที่มีราคาสูง อย่างไรก็ตาม
ในปัจจุบัน รถยนต์ระดับกลางต่างๆ ของบริษัทรถยนต์ต่างๆ ก็มีการใช้เบาะหนังมากขึ้นเช่น โตโยต้า
อัสติส และฮอนด้า ซีวิค
เนื่องจากบริษัทรถยนต์ต้องการทำการตลาดในการเสนอรูปแบบการขายต่างๆ เช่นการให้ทางเลือก
(option) และการติดตั้งเบาะหนังเป็นหนึ่งในทางเลือกที่ผู้บริโภคต้องการมากที่สุด
นอกจากนี้รถกระบะก็ยังมีการเริ่มติดตั้งเบาะหนังเช่น นิสสันนาวาร่า โตโยต้าไฮลักซ์ วีโก้
เพื่อเพิ่มทางเลือกให้กับลูกค้ามากขึ้น ทำให้การใช้หนังเบาะรถยนต์มีการเติบโตอย่างมีนัยสำคัญ
โดยผู้ผลิตรถยนต์ต่างๆหันมาจัดหาผู้ผลิตทางอ้อมเอง เพื่อควบคุมต้นทุนในการผลิต
โดยการติดต่อโดยตรงทั้งขั้นตอนการประมูลราคา และการพัฒนาเบาะหนังร่วมกับผู้ผลิตทางอ้อมต่างๆ
ขั้นตอนดังกล่าวทำให้ผู้ผลิตรถยนต์สามารถควบคุมต้นทุนในการผลิตได้อย่างมีประสิทธิภาพมากขึ้น

คู่แข่งของบริษัทฯ

บริษัทฯ มีคู่แข่งทั้งในประเทศ และต่างประเทศหลักๆ ได้แก่

  -------------------------------- ------------- -------------------------
  บริษัท                             ประเทศ        ค่ายรถยนต์

  คู่แข่งในประเทศ                                   

  บริษัท อินเตอร์ไฮด์ จำกัด (มหาชน)      ไทย           โตโยต้า ฮอนด้า นิสสัน มิตซูบิซิ
                                                 ฟอร์ด มาสด้า ฮุนได จีเอ็ม

  บริษัท ชัยวัฒนา แทนเนอรี่ กรุ๊ป จำกัด     ไทย           โตโยต้า ฮอนด้า นิสสัน อีซูซุ
  (มหาชน)                                        จีเอ็ม

                                                 

  คู่แข่งต่างประเทศ                                  

  บริษัท Howe                        ออสเตรเลีย     บีเอ็มดับบลิว ฟอร์ด ฮอนด้า นิสสัน
                                                 โตโยต้า

  บริษัท Fuchi Kawashima Thailand*   ไต้หวัน         จีเอ็ม

  บริษัท Bader                       เยอรมัน        บีเอ็มดับบลิว จีเอ็ม

  บริษัท Branna**                    อุรุกวัย         ฟอร์ด
  -------------------------------- ------------- -------------------------

หมายเหตุ: คู่แข่งในประเทศ และต่างประเทศ หมายถึงคู่แข่งที่มีโรงงานฟอกหนังในประเทศ
และคู่แข่งที่มีโรงงานฟอกหนังต่างประเทศ

* เป็นบริษัท เทรดดิ้ง โดยมีการรับซื้อจากโรงงานที่ต่างประเทศ และนำเข้ามาจำหน่ายในประเทศ

** เป็นบริษัท ที่มีโรงงานในต่างประเทศ โดยมีการส่งจากโรงงานที่ต่างประเทศ
และนำเข้ามาจำหน่ายในประเทศ

บริษัทฯ มีคู่แข่งในประเทศหลักๆ ได้แก่บริษัท ชัยวัฒนา แทนเนอรี่ ซึ่งมีโรงงานฟอกหนังในประเทศ
โดยเฉพาะในรุ่นของ โตโยต้า และฮอนด้า ในขณะที่ต่างประเทศ บริษัทฯ มีคู่แข่งหลักคือ บริษัท
Branna ที่มีการแข่งขันกับบริษัทฯ โดยเฉพาะในบริษัท ฟอร์ด บริษัท Howe ในประเทศออสเตรเลีย
ซึ่งเป็นผู้ผลิตหนังเบาะรถยนต์ให้แก่บริษัทรถยนต์เช่น บีเอ็มดับบลิว ฟอร์ด ฮอนด้า นิสสัน โตโยต้า
เป็นต้น และบริษัท Seton เป็นบริษัทจากประเทศอเมริกา โดยมีโรงงานผลิตหนังในประเทศต่างๆ
เช่นประเทศจีนสำหรับธุรกิจยานยนต์และจัดส่งให้แก่บริษัทรถยนต์เช่น ฟอร์ด ออดี้ และ บีเอ็มดับบลิว
โดยตลาดหลักคือ ประเทศ ออสเตรเลีย และประเทศอเมริกา
โดยคู่แข่งต่างประเทศเหล่านี้สามารถเข้ามาแข่งขันกับบริษัทฯ ได้ในตลาดในประเทศ
โดยการนำเข้าสินค้าโดยตรง

3.3 การจัดหาผลิตภัณฑ์หรือบริการ

1.  ลักษณะการจัดให้ได้มาซึ่งผลิตภัณฑ์และบริการ

    1.  การผลิตและบริการ

ณ 31 ธันวาคม 2550 บริษัทฯ มีโรงงานจำนวน 6 โรงงาน ตั้งอยู่ในจังหวัดสมุทรปราการ
รายละเอียดของโรงงานมีดังนี้

+---------------------------+------------------------+--------+-------+
| โรงงาน                    | สถานที่ตั้ง                | พื้น     | ลัก    |
|                           |                        | ที่ใช้สอย | ษณะกร |
|                           |                        |        | รมสิทธิ์ |
|                           |                        | (ตารา  |       |
|                           |                        | งเมตร) |       |
+===========================+========================+========+=======+
| 1.  โรงงานแห่งที่ 1          | 192 หมู่ 2 ซ.ฟอกหนัง กม.  | 4,500  | เ     |
|                           | 34 ถ.สุขุมวิท ต.บางปูใหม่   |        | จ้าของ |
| (สำหรับสายการผลิตที่ 1:       | อ.เมือง จ.สมุทรปราการ    |        |       |
| ฟอกหนัง)                   | 10280                  |        |       |
+---------------------------+------------------------+--------+-------+
| 2.  โรงงานแห่งที่ 2          | 678 ซ. ที.เจ.ซี ถ.สุขุมวิท  | 4,800  | เ     |
|     (สำหรับสายการผลิตที่ 3    | ต.บางปูใหม่ อ.เมือง       |        | จ้าของ |
|     Milling Spraying,     | จ.สมุทรปราการ 10280     |        |       |
|     Embossing, Finishing) |                        |        |       |
+---------------------------+------------------------+--------+-------+
| 3.  โรงงานแห่งที่ 3          | 999 ซ. ที.เจ.ซี ถ.สุขุมวิท  | 8,160  | เ     |
|     (สำหรับสายการผลิตที่ 4    | ต.บางปูใหม่ อ.เมือง       |        | จ้าของ |
|     Cutting และ           | จ.สมุทรปราการ 10280     |        |       |
|     สายการผลิตที่ 5Sewing)   |                        |        |       |
+---------------------------+------------------------+--------+-------+
| 4.  โรงงานแห่งที่ 4          | 999 ซ. ที.เจ.ซี ถ.สุขุมวิท  | 8,940  | เ     |
|     (สำหรับสายการผลิตที่ 4    | ต.บางปูใหม่ อ.เมือง       |        | จ้าของ |
|     Cutting และ           | จ.สมุทรปราการ 10280     |        |       |
|     สายการผลิตที่ 5Sewing)   |                        |        |       |
+---------------------------+------------------------+--------+-------+
| 5.  โรงงานแห่งที่ 5 ^(/1)    | 55/5 ซ. ที.เจ.ซี ถ.สุขุมวิท | 1,525  | เ     |
|                           | ต.บางปูใหม่ อ.เมือง       |        | จ้าของ |
| (ให้ บริษัท ออโตโมทีฟ         | จ.สมุทรปราการ 10280     |        |       |
| แอ็คเซซโซรี จำกัด เช่า        |                        |        |       |
| ซึ่งเป็นบริษัทที่นาย องอาจ       |                        |        |       |
| ดำรงสกุลวงษ์ ถือหุ้นอยู่)        |                        |        |       |
+---------------------------+------------------------+--------+-------+
| 6.  โรงงานแห่งที่ 6          | 1111 ซ. ที.เจ.ซี ถ.สุขุมวิท | 15,000 | เ     |
|                           | ต.บางปูใหม่ อ.เมือง       |        | จ้าของ |
| ((สำหรับสายการผลิตที่ 1:      | จ.สมุทรปราการ 10280     |        |       |
| ฟอกหนัง และ                |                        |        |       |
| สำหรับสายการผลิตที่ 2         |                        |        |       |
| Retaining to Buffing))    |                        |        |       |
+---------------------------+------------------------+--------+-------+
| รวม                       |                        | 42,925 |       |
+---------------------------+------------------------+--------+-------+

หมายเหตุ รายละเอียด มูลค่าทางบัญชี และภาระผูกพัน สามารถดูได้ในหัวข้อที่ 5
ทรัพย์สินที่ใช้ในการประกอบธุรกิจ

^(/1) โรงงานแห่งที่ 5 ได้สร้างบนที่ดินที่เช่าจากนางสาวชุติมา บุษยโภคะ
ซึ่งเป็นผู้ถือหุ้นใหญ่และผู้บริหารของบริษัทฯ (ดูรายละเอียดเพิ่มเติม ในหัวข้อ 11
รายการระหว่างกัน)

กำลังการผลิต

บริษัทฯ มีกำลังการผลิตจากสายการผลิตของ โรงงานแห่งที่ 1-3 ที่มีดำเนินการผลิตวันละ 1 กะ
กะละประมาณ 8 ชั่วโมง ดังนี้

  --------------------------------- ------------ ------------ ------------
  สายการผลิตฟอกย้อม                   ปี 2548       ปี 2549       ปี 2550

  ปริมาณการผลิตจริงต่อปี (ตารางฟุต)       10,791,378   10,515,490   18,883,011

  กำลังการผลิตเต็มที่ ^(/1) (ตารางฟุต)    12,000,000   12,000,000   24,000,000

  อัตราการใช้กำลังผลิต (ร้อยละ)          90.00        87.63        78.68
  --------------------------------- ------------ ------------ ------------

หมายเหตุ ^(/1) คิดจากหนังผืนสำเร็จรูปที่ฟอกและย้อมสีแล้ว ก่อนนำมาตัดเป็นชิ้นงานหนัง (Cut
Part)

อนึ่ง บริษัทฯ ไม่มีระยะเวลาการหยุดสายการผลิตเพื่อซ่อมบำรุงเครื่องจักรประจำปี (Shut Down
period) เนื่องจากบริษัทฯ มีนโยบายซ่อมบำรุงของเครื่องจักรในลักษณะการซ่อมบำรุงเชิงป้องกัน
(Preventive Maintenance)
เป็นประจำตามตารางการซ่อมบำรุงเพื่อให้เครื่องจักรมีสภาพสมบูรณ์และพร้อมรองรับการผลิต
บริษัทฯ จึงไม่เคยประสบปัญหาจากเหตุขัดข้องของเครื่องจักรทำให้ต้องหยุดการผลิตเป็นเวลานาน

นโยบายการผลิต

บริษัทฯ มีความมุ่งมั่นที่จะเสนอผลิตภัณฑ์หนังฟอกย้อมที่มีคุณภาพสูงให้แก่ลูกค้า
จึงพิถีพิถันกับขั้นตอนการผลิตทุกขั้นตอน
ซึ่งจะเริ่มตั้งแต่การเลือกใช้วัตถุดิบที่มีคุณภาพจากทั้งในและต่างประเทศ
ซึ่งจะมีระยะเวลาในการเก็บสต็อควัตถุดิบประมาณ 1 เดือน
โดยจะผลิตผลิตภัณฑ์ตามมาตรฐานตามคำสั่งซื้อในรูปแบบที่ลูกค้าต้องการ
ซึ่งการผลิตจะควบคุมโดยบุคลากรที่มีประสบการณ์และความเชี่ยวชาญ เพื่อเพิ่มประสิทธิภาพ
ลดความสูญเสียในขั้นตอนการผลิตให้น้อยที่สุด
และขั้นตอนการผลิตต้องเป็นไม่ก่อให้เกิดปัญหาต่อกับสิ่งแวดล้อม
รวมทั้งสามารถส่งมอบผลิตภัณฑ์ที่มีคุณภาพให้แก่ลูกค้าได้ตรงตามเวลาที่กำหนดไว้ ทั้งนี้ บริษัทฯ
ไม่มีการเก็บสต็อคสินค้าเนื่องจากใช้ระบบทันต่อเวลา (Just in Time)
ในการส่งมอบผลิตภัณฑ์ให้แก่ลูกค้า

ขั้นตอนการผลิต

ขบวนการผลิตจะสามารถแบ่งโดยหลักได้เป็น 4 ขั้นตอน ดังนี้

ขั้นตอนที่ 1 ฟอกหนังสัตว์: ดำเนินการโดยโรงงานที่ 1

ขั้นตอนที่ 2 ย้อมสีพื้น: ดำเนินการโดยโรงงานที่ 2

  []

ขั้นตอนที่ 3 ย้อมสี อัดลาย พ่นเงา: ดำเนินการโดยโรงงานที่ 3

[]

ขั้นตอนที่ 4 ตัดชิ้นส่วน (Cut Part): ดำเนินการโดยโรงงานที่ 4

[]

ขั้นตอนที่ 5 เย็บ (Sewing): ดำเนินการโดยโรงงานที่ 4
โดยเย็บชิ้นงานหนังเพื่อขึ้นรูปให้เป็นผลิตภัณฑ์ต่างๆ เช่น เบาะรถยนต์ พวงมาลัย เป็นต้น

- เบาะรถยนต์

-   พวงมาลัย

    1.  การจัดหาวัตถุดิบหรือผลิตภัณฑ์เพื่อจำหน่าย

วัตถุดิบสำคัญที่ใช้ในการผลิต คือ หนังสัตว์ และสารเคมีสำหรับฟอกย้อม
โดยนโยบายการพิจารณาสั่งซื้อวัตถุดิบนั้น
บริษัทฯ จะพิจารณาจากคุณภาพ ราคา และความตรงต่อเวลาในการส่งมอบเป็นหลัก
โดยมีการสั่งซื้อวัตถุดิบจากในและต่างประเทศ
ดังนี้

มูลค่าและสัดส่วนการสั่งซื้อวัตถุดิบ ปี 2548 ถึง ปี 2550

(หน่วย: ล้านบาท)

  --------------- --------- --------- --------- --------- ---------- ---------
  วัตถุดิบ           ปี 2548              ปี 2549              ปี 2550     

                  มูลค่า      มูลค่า      มูลค่า      ร้อยละ     มูลค่า       ร้อยละ

  หนังสัตว์          385.32    60.1      333.71    62.53     762.57     68.70

  สารเคมี          255.83    39.9      199.97    37.47     347.43     31.30

  รวม             641.15    100.00    533.68    100.00    1,110.00   100.00
  --------------- --------- --------- --------- --------- ---------- ---------

มูลค่าและสัดส่วนการซื้อวัตถุดิบจากในและต่างประเทศ ปี 2547 ถึง ปี 2549

(หน่วย: ล้านบาท)

  --------------- --------- --------- --------- --------- ---------- ---------
  การซื้อวัตถุดิบ      ปี 2548              ปี 2549              ปี 2550     

                  มูลค่า      ร้อยละ     มูลค่า      ร้อยละ     มูลค่า       ร้อยละ

  จากในประเทศ     469.86    73.28     388.98    72.89     469.23     42.27

  จากต่างประเทศ    171.29    26.72     144.7     27.11     640.77     57.73

  รวม             641.15    100.00    533.68    100.00    1,110.00   100.00
  --------------- --------- --------- --------- --------- ---------- ---------

หนังสัตว์

บริษัทฯ จะจัดหาหนังสัตว์ ได้แก่
หนังโคหรือหนังกระบือดิบที่ผ่านกระบวนการรักษาสภาพโดยการหมักเกลือหรือดองเกลือเพื่อให้เป็นหนังเค็ม
โดยสามารถจัดหาจากผู้ค้าทั้งภายในประเทศและจากต่างประเทศ ทั้งนี้ บริษัทฯ
จะซื้อหนังสัตว์ที่มีคุณภาพโดยตรงจากผู้ค้าทั้งในและต่างประเทศ
ซึ่งจะเป็นผู้ผลิตหนังเค็มที่มีโรงงานฆ่าสัตว์เอง
หรือเป็นโรงงานที่ผลิตหนังเค็มจากการซื้อหนังดิบแล้วนำมาหมักเกลือหรือดองเกลือ
โดยการซื้อจากต่างประเทศ ได้แก่ เยอรมนี อเมริกา เวียดนาม
สำหรับระยะเวลาในการสั่งซื้อวัตถุดิบหนังเค็มจากผู้ค้าในประเทศประมาณ 30 วัน
และจากต่างประเทศประมาณ 45 วัน และบริษัทฯ
มีนโยบายในการเก็บสต็อคหนังเค็มเป็นระยะเวลาประมาณ 7 วัน ซึ่งเป็นระยะเวลาที่บริษัทฯ
สามารถนำหนังเค็มมาผ่านขบวนการฟอกให้เป็นหนังเขียว (Wet Blue) ตามกำลังการผลิต
โดยบริษัทฯ
จะสามารถเก็บรักษาหนังเขียวได้โดยไม่เสื่อมสภาพหรือเน่าเปื่อยได้เป็นระยะเวลาประมาณ 10 ปี

สารเคมี

บริษัทฯ จะจัดหาสารเคมีสำหรับฟอกย้อม จากผู้จัดหาผลิตภัณฑ์ในประเทศและต่างประเทศ
โดยการซื้อจากต่างประเทศ ได้แก่ สิงคโปร์ ฝรั่งเศส เยอรมัน
ซึ่งมีระยะเวลาในการสั่งซื้อวัตถุดิบสารเคมีจากผู้ผลิตในประเทศประมาณ 15 - 30 วัน
และจากต่างประเทศประมาณ 15 - 30 วัน และบริษัทฯ
มีนโยบายในการเก็บสต็อคสารเคมีเป็นระยะเวลาประมาณ 30 วัน

สภาพปัญหาเกี่ยวกับวัตถุดิบ

ที่ผ่านมา บริษัทฯ
ไม่เคยประสบบปัญหาขาดแคลนหนังสัตว์และสารเคมีสำหรับการฟอกย้อมซึ่งเป็นวัตถุดิบที่สำคัญ
เนื่องจากบริษัทฯ มีนโยบายจัดซื้อวัตถุดิบจากผู้จัดหาวัตถุดิบหลายราย
ที่ได้คุณภาพและมีการติดต่อทางธุรกิจเป็นระยะเวลานาน โดยจะมีการประเมินผู้จัดหาวัตถุดิบทุกปี
ในด้านคุณภาพวัตถุดิบ ปริมาณในการจัดส่ง ตลอดจนระยะเวลาในการนำส่ง จนเป็นที่มั่นใจว่าบริษัทฯ
จะมีปริมาณวัตถุดิบอย่างเพียงพอและไม่ส่งผลกระทบต่อแผนการผลิตของบริษัทฯ และจากการที่บริษัทฯ
เป็นผู้ผลิตผลิตภัณฑ์รายใหญ่และดำเนินธุรกิจต่อเนื่องมาเป็นระยะเวลายาวนานกว่า 13 ปี
และมีความสัมพันธ์อันดีกับผู้จัดหาวัตถุดิบทุกราย
ทำให้สามารถจัดหาวัตถุดิบที่มีมาตรฐานมาใช้ในการผลิตได้อย่างเพียงพอในราคาต้นทุนที่สมเหตุผล
นอกจากนี้ บริษัทฯ
ยังได้แสวงหาแหล่งวัตถุดิบสำรองกระจายไปทั่วประเทศและทั่วโลกทุกภูมิภาคเพื่อป้องกันการขาดแคลนวัตถุดิบในอนาคต
อย่างไรก็ตาม
วัตถุดิบหนังโคและหนังกระบืออาจมีความเสี่ยงจากการเน่าและเสียหายได้ง่ายหากมีการมีการเก็บสต็อควัตถุดิบนานเกินไป
บริษัทฯ จึงต้องบริหารการเก็บสต็อควัตถุดิบหนังเค็มก่อนเข้าสู่กระบวนการผลิตให้ไม่เกินระยะเวลา
7 วัน

ทั้งนี้ ในระยะ 4 ปีที่ผ่านมา บริษัทฯ
ไม่มีการสั่งซื้อวัตถุดิบจากผู้ผลิตหรือจัดจำหน่ายรายใดรายหนึ่งเกินกว่าร้อยละ 30
ของยอดซื้อวัตถุดิบรวม
เนื่องจากมีนโยบายที่จะกระจายการซื้อวัตถุดิบจากผู้ผลิตหรือจัดจำหน่ายหลายราย
เพื่อลดการพึ่งพาวัตถุดิบจากผู้ผลิตหรือจัดจำหน่ายรายใดรายหนึ่ง

1.  ผลกระทบต่อสิ่งแวดล้อม

ขั้นตอนการฟอกหนังจะมีวัสดุเหลือใช้ ได้แก่ เศษหนังเค็มที่ผ่านกระบวนการฟอก ที่เรียกว่า
“หนังกาว” ซึ่งเป็นผลิตภัณฑ์พลอยได้ (By Product)
โดยสามารถขายต่อเพื่อเป็นวัตถุดิบให้แก่ผู้ผลิตอาหารและของเล่นสุนัขต่อไป
จึงไม่มีผลกระทบต่อสิ่งแวดล้อม อย่างไรก็ตาม ในขั้นตอนการฟอกหนังจะก่อให้เกิดน้ำเสีย
โดยน้ำเสียที่เกิดจากขั้นตอนการผลิตจะได้รับการบำบัดโดยผ่านระบบบำบัดน้ำเสียก่อนปล่อยทิ้ง ทั้งนี้
ระบบบำบัดน้ำเสียจะเป็นบ่อบำบัดน้ำเสียกลางในเขตอุตสาหกรรมฟอกหนัง
ซึ่งโรงงานฟอกหนังสัตว์ของบริษัทฯ ตั้งอยู่
โดยกากโครเมียมที่เหลือจากกระบวนการบำบัดจะถูกแยกออก
และนำไปฝังกลบที่ศูนย์ควบคุมมลพิษโดยบริษัทฯ
จะเสียค่าใช้จ่ายในการบำบัดน้ำเสียให้แก่สมาคมเขตอุตสาหกรรมฟอกหนังในอัตรา 0.30
บาทต่อหนังดิบ 1 กิโลกรัม

อย่างไรก็ตาม สำหรับขั้นตอนการผลิตในส่วนของการตัดแต่งหนังจะเกิดวัสดุเหลือใช้ ได้แก่
เศษหนังที่ผ่านกระบวนการฟอกและย้อมสี โดยเศษหนังที่ฟอกและย้อมสีแล้วนั้น บริษัทฯ
นำไปขายต่อให้แก่ผู้ประกอบการรายเล็กอื่นๆ ที่สามารถนำเศษหนังไปใช้ประโยชน์ได้ต่อไป อาทิ
การนำไปตัดเป็นเส้นเพื่อการจักสาน เป็นต้น และในกรณีที่ยังมีเศษวัสดุที่เหลือใช้อยู่ บริษัทฯ
จะจ้างบริษัทภายนอกเพื่อนำไปทำลายตามกรรมวิธีที่ไม่กระทบต่อสิ่งแวดล้อม

ที่ผ่านมา บริษัทฯ ได้ปฏิบัติตามข้อกำหนดของกรมโรงงานอุตสาหกรรม กระทรวงอุตสาหกรรม
ซึ่งมีการตรวจสอบในระยะเวลาตามกำหนดอย่างสม่ำเสมอ ที่ผ่านมา บริษัทฯ
สามารถปฏิบัติตามกฎหมายและข้อกำหนดของทุกหน่วยงานที่กำกับดูแลได้ทุกประการ
โดยไม่มีประวัติการทำผิดเกี่ยวกับผลกระทบต่อสิ่งแวดล้อม ทั้งนี้ ณ 31 ธันวาคม 2548 บริษัทฯ
ไม่มีข้อพิพาทหรือถูกฟ้องร้องเกี่ยวกับสิ่งแวดล้อม

4.  งานที่ยังไม่ได้ส่งมอบ

- ไม่มี -